SELETUSKIRI

Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta)[1] punkt 28 võimaldab paindlikkusmehhanismi kaudu kasutada Globaliseerumisega Kohanemise Euroopa Fondi (EGF, edaspidi ka „fond”) igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 500 miljoni euroga.

Fondist abi saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2].

8. oktoobril 2013 esitas Hispaania taotluse EGF/2013/008 ES/Comunidad Valenciana Textiles, et saada EGFilt rahalist toetust seoses koondamistega 198 ettevõttes, mis tegutsevad NACE Revision 2 osa 13 (tekstiilitootmine)[3] alal NUTS II tasandi piirkonnas Valencias (Comunidad Valenciana (ES52)) Hispaanias.

Pärast taotluse põhjalikku läbivaatamist otsustas komisjon määruse (EÜ) nr 1927/2006 artikli 10 kohaselt, et kõik kõnealuses määruses sätestatud tingimused rahalise toetuse saamiseks on täidetud.

TAOTLUSE KOKKUVÕTE JA ANALÜÜS

Põhiandmed: ||

EGFi viitenumber || EGF/2013/008

Liikmesriik || Hispaania

Artikkel 2 || (b)

Asjaomaseid ettevõtteid || 198

NUTS II piirkond || Comunidad Valenciana (ES52)

NACE Revision 2 osa || 13 (tekstiilitootmine)

Vaatlusperiood || 1.11.2012 – 1.8.2013

Individuaalsete teenuste osutamise alguskuupäev || 1.1.2014

Taotluse esitamise kuupäev || 8.10.2013

Koondamiste arv vaatlusperioodil || 560

Eeldatav meetmetes osalevate koondatute arv || 300

Individuaalsete teenustega seotud kulud (eurodes) || 1 600 000

EGFi toetuse rakendamisega seotud kulud[4] (eurodes) || 80 000

EGFi toetuse rakendamisega seotud kulud (%) || 4,76

Kogueelarve (eurodes) || 1 680 000

EGFi toetus eurodes (50 %) || 840 000

1. Taotlus esitati komisjonile 8. oktoobril 2013 ning sellele lisati täiendavat teavet kuni 5. novembrini 2013.

2. Taotlus vastab fondi kasutamise tingimustele, mis on sätestatud määruse (EÜ) nr 1927/2006 artikli 2 punktis b, ning see on esitatud kõnealuse määruse artiklis 5 sätestatud kümnenädalase tähtaja jooksul.

Seos koondamiste ja maailmakaubanduses üleilmastumise või üleilmse finants- ja majanduskriisi tagajärjel toimunud suurte struktuurimuutuste vahel

3. Selgitamaks seost koondamiste ja üleilmastumise tagajärjel maailmakaubanduses toimunud suurte struktuurimuutuste vahel, märgib Hispaania, et kui 2004. aasta lõpus Maailma Kaubandusorganisatsiooni (WTO) tekstiil- ja rõivatoodete lepinguga[5] kehtestatud ja kümme aastat kestnud üleminekukord läbi sai, avanes Euroopa Liidu tekstiiliturg üleilmsetele, eelkõige Hiinast ja muudest Kaug-Ida riikidest pärit konkurentidele. Allpool esitatud graafikus on näha, et NACE osa 13 puhul suurenes import pärast kõnealuse lepingu lõppemist väga palju.

Tekstiiltoodete eksport ja import ELis[6] (miljonites eurodes)

Allikas: Eurostat. Comext.

4. Aastatel 2004–2012 halvenes ELi tekstiiltoodete kaubandusbilanss märgatavalt. Tekstiilitoodete import ELi suurenes sel perioodil 17 %, samal ajal vähenes tekstiiltoodete eksport EList väljapoole 3 %. ELi tekstiilikaubanduse bilansi 1107 miljoni euro suurune ülejääk 2004. aastal vähenes 3067 miljoni euro suuruseks puudujäägiks 2012. aastal.

Tekstiilitooted miljonites eurodes || 2004 || 2006 || 2008 || 2010 || 2012 || Kasvuprotsent 2004/2012

Import ELi || 20 585 || 22 637 || 21 574 || 22 789 || 24 098 || 17,07

Eksport EList || 21 692 || 22 609 || 18 890 || 18 695 || 21 031 || -3,05

Bilanss || 1 107 || -28 || -2 684 || -4 094 || -3 067 ||

5. Samal ajal kui tekstiilitoodete eksport EList vähenes 10 %-lt 8 %-le aastatel 2000–2011, suurenes Hiinast pärit ekspordi osakaal maailmas 10 %-lt 32 %-le[7].

6. Kokkuvõttes on komisjoni talitused arvamusel, et Hispaania piirkonnas Comunidad Valenciana aset leidnud 560 koondamist on seotud (nagu on nõutud määruse (EÜ) nr 1927/2006 artiklites 1 ja 2) maailmakaubanduses toimunud oluliste struktuurimuutustega, mis on suurendanud importi ELi ja vähendanud ELi toodete turuosa kogu maailmas.

7. Käesoleva ajani on tekstiilitootmise sektor esitatud 11 taotlust EGFist toetuse saamiseks[8]. Kõiki taotlusi on põhjendatud kaubanduse globaliseerumisega.

Koondamiste arvu tõendamine ja vastavus artikli 2 punktis b esitatud kriteeriumidele

8. Hispaania esitas kõnealuse taotluse määruse (EÜ) nr 1927/2006 artikli 2 punkti b sekkumiskriteeriumide alusel, mille kohaselt on fondist abi saamise tingimuseks vähemalt 500 töötaja koondamine üheksakuulise perioodi jooksul ettevõtetes, mis tegutsevad samas NACE Revision 2 osas liikmesriigi NUTS II tasandi ühes piirkonnas või kahes külgnevas piirkonnas.

9. Taotluses on märgitud 560 töötaja koondamine 198 ettevõttes, mis tegutsevad NACE Rev. 2 osa 13 (tekstiilitootmine) valdkonnas NUTS II tasandi piirkonnas Comunidad Valenciana (ES52) üheksakuulise vaatlusperioodi jooksul, mis kestis 1. novembrist 2012 kuni 1. augustini 2013. Nendest koondamistest 117 määrati kindlaks määruse (EÜ) nr 1927/2006 artikli 2 teise lõigu esimese taande kohaselt. 284 koondamist määrati kindlaks kooskõlas sama lõigu teise taandega ning 159 koondamist sama lõigu kolmanda taandega. Komisjonile on esitatud artikli 2 lõike 2 teise lõigu kolmanda taande kohaselt vajalikud tõendid selle kohta, et nimetatud koondamiste arv on tegelik koondamiste arv.

Selgitus koondamiste ettenägematuse kohta

10. Hispaania tekstiilitööstus tegi läbi ulatusliku restruktureerimise ja moderniseerimise, et toime tulla konkurentsisurvega, mis tulenes Maailma Kaubandusorganisatsiooni tekstiilikaubanduse kokkuleppe ning sellele järgnenud tekstiil- ja rõivatoodete lepingu aegumisest. Hispaania ametiasutused väidavad, et eeldatava sujuva ülemineku, mida mitmes dokumendis[9] mainiti, rikkus ära euro ootamatu tugevus, mis tõi kaasa ELi turuosa oodatust suurema vähenemise.

Töötajaid koondanud ettevõtete andmed ning toetust vajavate töötajate kirjeldus

11. Taotluses osutatakse 560 töötaja koondamisele järgmises 198 ettevõttes:

Ettevõtted ja koondatud töötajate arv

A.C. CUERDAS SL || 1 || INNOVIA COPTALIA, S.A. || 1

ABASIC, S.L.U. || 1 || IRPA SA || 1

ACABADOS DE TEJIDOS INNOVADORES S.L.U. || 1 || IZPIEL SA || 1

ACAPERSA || 1 || J.P. CARDENAL 1953 S.L. || 1

ADELA ROY,S.L. || 1 || JARRES, S.L. || 3

ADOLFO DOMINGUEZ SA || 3 || JOAQUIN GARCIA ROMAN || 1

ALCOCERTEX, S.L. || 3 || JOAQUIN REINA, S.A. || 16

ALGINET TEXTIL SA || 3 || JOHNSON CONTROLS IBERICA,S.A. || 2

ALHAMBRA INTERNACIONAL S.A. || 6 || JOSE BARTUAL CASTELLETS S.L || 4

ALTERCO S.A. || 2 || JOSE ROYO S.L. || 1

ALYSA S.L || 1 || JOSEP AVELINO DEVIS || 1

ANA MARI GOMEZ VAQUERO || 1 || JUAN FORNES FORNES SA || 1

ANTONIO BORONAT SUCH || 1 || JUAN JOSE BARBER MATAIX || 1

ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1

ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1

APARISI &CIA || 5 || LECOUIR EXP IMP SL || 1

ARBORA & AUSONIA, S.L.U. || 3 || LIZZO DESIGN SL || 1

ARMANDO FERRE || 2 || LUIS HERNANDEZ LOPEZ || 2

ATEVAL || 1 || LYONTEX, S.L. || 2

ATHOS FABRICS, S.L. || 1 || MANTEROL, S.A. || 9

ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1

ATRIUM RETAIL SERVICES S.L. || 1 || MANUEL REVERT Y CIA, S.A || 1

ATTRACTION GROUP 2002 S.L. || 1 || MAPA SPONTEX IBERICA S.A || 2

BELENGUER ROBA BETA S.L || 1 || MARIA DEL MAR CORDERO GARCIA || 1

BENICAS GRUP S.L. || 2 || MARIA ESTELA AÑO SENAR || 1

BETIS TEXTIL, S.A. || 1 || MARINA CASTRO GARCIA || 1

BIARPRINT, S.L. || 1 || MEPABAN SA || 1

BON ESTIL, S.L. || 1 || MIDUSO S.L. || 1

BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1

BORDADOS SOLER SANTAMARIA SLL || 1 || MINIT SPAIN, S.A. || 1

BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1

CALZADOS NAVARRO,S.L. || 1 || MONTE KINABALU SL || 2

CAMBRASS || 1 || MURO PAPEL S.A. || 1

CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1

CASTILLA RIENDA S.L || 1 || ORCHESTRA S.L || 1

CLEYSOR, S.L. || 1 || OYSHIO ESPAÑA SA || 1

COLCHONES MIVIS, S.L. || 2 || OYSHIO ESPAÑA SA || 1

COLORPINT FASHION S.L. || 2 || OYSHO SAU || 1

COLORTEX 1967, S.L. || 68 || P. TOTEL, S.L. || 1

COLORTEX, S.A. || 16 || PABEL BOCAIRENT SL || 1

COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10

COMERCIAL TIFANYS, S.L. || 1 || PEPE JEANS FOOTWEAR, S.L. || 1

COMERSAN S.A. || 1 || PRODUCTOS DAMEL , SL. || 1

CONFECCIONES ENRICH S.L. || 1 || PROTEC TEXTIL SL || 1

CONFECCIONES MACOLSA, S.L. || 1 || PULL & BEAR ESPAÑA SA || 5

CONFECCIONES SULFY,S.L. || 1 || PUNTO FA SL || 3

CORSETERIA LEVANTINA, SL || 1 || RAFAEL CATALA, S.A. || 19

CORTEFIEL SA || 1 || RAMDOM TEX S.L. || 2

COSEFIL S.L. || 2 || RED NASSAU, S.L. || 1

CREACIONES FAMISAX, S.L. || 1 || REIG MARTI, S.A. || 42

CREVI MODA CONFECCIÓN S.L. || 6 || ROTATEX S.L. || 1

DEBORA AUSONIA || 2 || ROYO GARMENTS, S.L. || 10

DISCOMEL, S.L. || 1 || SANPERE LOGÍSTICA S.L. || 1

DISFRIMUR S.L || 1 || SIXTY SPAIN RETAIL, S.L.U. || 1

DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3

DORIAN TEXTIL, S.L. || 2 || SOLARMANES, S.L. || 1

DUSEN, S.A. || 1 || SONNENGLANZ S.L. || 1

ELIS MANOMATIC,S.A. || 1 || STRADIVARIUS ESPAÑA SA || 2

ELISA ANDRES CARBONELL, S.L. || 4 || T. L. HONDURAS SL || 1

ELISA MENUTS SL || 2 || T.M.V., S.L. || 2

ENCONADOS Y TORCIDOS S.A. || 1 || TAMODERVA S.L || 1

ESADE, S.L. || 1 || TAPICERIAS, S.A. || 3

ESCRIG, S.L. || 2 || TAPIZADOS AROCA, C.B. || 1

EURORED SL || 1 || TEIBOR S.L || 1

EXCLUSIVAS SIRVENT, S.L. || 1 || TEJIDOS Y BORDADOS S.L. || 1

EXPORT PABLO´S || 1 || TELAKASA HOGAR, S.L. || 1

EZETI SL || 1 || TEX - COY S.L. || 1

FAUSTINO SALCEDO, S.L. || 1 || TEX ATHENEA SL || 5

FERNANDO JOSE PUYOL NADAL || 1 || TEXIL SAMA || 1

FETEXSA || 2 || TEXTIL DAIMIELEÑA S.A || 1

FIBRESVAL, S.L. || 2 || TEXTIL GRECA,S.L. || 1

FINANCIERA PRONOVIAS, S.A. || 2 || TEXTILES ANTILO, S.L. || 1

FRAG COMERCIO INTERNACIONAL, S.L. || 2 || TEXTILES ATHENEA, S.A. || 1

FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4

FRANCISCO FERRER MARIN, S.L. || 1 || TEXTILES PASTOR S.L. || 1

FUNKY FISH SPAIN, S.L. || 1 || TEXTILES SAN JORGE SL || 1

GALIANA NOVA, S.L. || 6 || TEXTILIN, S.L. || 1

GAMES STORES IBERIA SL || 2 || THV, SL BLANCO FASHION, SL (SALERA) || 1

GENERAL DE INNOVACION TEXTIL || 1 || TOLDOS LEVANTE S.L || 2

GENEROS DE PUNTO GARCIA, S.L. || 1 || TUSSY XXI SL || 1

GIL MAS, S.A. || 10 || TUTTO PICCOLO S.A. || 3

GONZAGA EXPORT, S.L || 2 || UBESOL, S.L. || 3

GREGORI GALINDO FCO JOSE S.L.N.E. || 1 || UBESOL, S.L. || 1

GRUPO ANTOLIN AUTOTRIM S.A.U || 1 || UBIOTEX, S.L. || 1

GRUPO BONATEL S.L.U. || 1 || UNION COMPOSITES S.L. || 1

GRUPO TAVEX S.A. || 11 || VALENCIA MENKES S.A || 1

HENNES Y MAURITZ S.L. || 1 || VALMEXIN S.L || 1

HIJOS DE SILVIO COLOMINA SL || 5 || VANICO S.A. || 1

HILADOS BENAMER S.L. || 18 || VERDE VELENO SL || 3

HILATURAS EL RAVALET, SL || 11 || VICENTA SIFRE GALLART, SL || 1

HILATURAS FERRE S.A. || 1 || VIDAL Y SANZ S.A. || 5

HILATURAS MARSANS S.L. || 1 || VISOR FALL NERS, S.L. || 1

HOGARLLEGO, S.L. || 1 || VIVES Y MARI S.L. || 7

ID P&C PATRONAJE Y CREACION S.L. || 10 || VORTUMNA S.L. || 1

INDUFIBRAS || 2 || XIRIVELLA AVINYO TAPISSEROS, S.L. || 18

INDUSTRIAL DEL TORCIDO S.A. || 1 || YAHYA JEBBOURI || 1

INDUSTRIAL NEOTEC SL || 1 || ZARA ESPAÑA S.A. || 4

INDUTER S.L. || 2 || ZARA HOME ESPAÑA, S.A. || 1

INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1

Ettevõtteid kokku: 198 || Koondatud töötajaid kokku: 560 ||

12. Kõigile koondatud töötajatele antakse võimalus meetmetes osaleda. Seni EGFi juhtumite haldamise käigus omandatud kogemuste põhjal prognoosivad Hispaania ametivõimud, et EGFi meetmetes osalemise kasuks otsustab siiski hinnanguliselt ligikaudu 300 töötajat.

13. Toetust vajavad koondatud töötajad jagunevad järgmiselt:

Kategooria || Arv || Protsent

Mehed || 317 || 56,61

Naised || 243 || 43,39

ELi kodanikud || 550 || 98,21

ELi mittekuuluvate riikide kodanikud || 10 || 1,79

15–24aastased || 10 || 1,79

25–39aastased || 225 || 40,18

40–54aastased || 213 || 38,03

55–59aastased || 59 || 10,54

üle 64aastased || 53 || 9,46

14. Elukutsete lõikes on jagunemine järgmine:

Kategooria || Arv || Protsent

Juhtivtöötajad || 1 || 0,18

Tehnikud || 60 || 10,71

Oskus- ja käsitöölised || 455 || 81,25

Seadme- ja masinaoperaatorid || 10 || 1,79

Lihttöölised || 34 || 6,07

15. Kooskõlas määruse (EÜ) nr 1927/2006 artikliga 7 on Hispaania kinnitanud, et fondi toetuse rakendamise eri etappides ja eelkõige sellele juurdepääsu puhul on kohaldatud ning kohaldatakse jätkuvalt meeste ja naiste võrdõiguslikkuse ning diskrimineerimisest hoidumise põhimõtteid.

Asjaomase territooriumi ning selle asutuste ja sidusrühmade kirjeldus

16. Koondamistest mõjutatud ala on NUTS II tasandi piirkond Comunidad Valenciana. 11,5 % kõikidest Hispaania ettevõtetest asub kõnealuses piirkonnas. Tootmissektori arvele jääb 26 % kogu piirkonna tööhõivest, teenindussektor pakub tööd 60 protsendile, ehitus kümnele ja primaarsektor neljale protsendile. Valencia piirkonda iseloomustab selliste väikeste ja keskmise suurusega ettevõtete rohkus, kes on spetsialiseerunud mööbli, jalatsite, tekstiilitoodete, keraamika ja mänguasjade tootmisele. Need tootmisalad on koondunud piiratud arvu omavalitsuste ümbrusse.

17. Peamised sidusrühmad on Generalitat Valenciana (Valencia autonoomse piirkonna valitsus) ning eelkõige SERVEF (autonoomse piirkonna tööhõiveamet); Asociación de empresarios textiles de la Comunidad Valenciana-ATEVAL[10] (tööandjate ühendus) ametiühingud UGT-PV ja CCOO-PV.

Koondamiste eeldatav mõju kohalikule, piirkondlikule või riigi tööhõivele

18. Kriis on Valencia piirkonna tööhõivet rängalt mõjutanud. Töötuse määr on piirkonnas kiiresti suurenenud, tõustes 9,61 %-lt (2008. aasta esimene kvartal) 29,19 %-le (2013. aasta esimene kvartal). Tööhõive olukord kõnealuses piirkonnas näib olevat eriti tundlik, arvestades kriisi mõju traditsioonilistele sektoritele, nagu mänguasjad, keraamika, jalatsid ja ehitus, aga ka tekstiilitooted, mis on piirkonna majandusele väga olulised.

Töötuse määr Valencia piirkonnas

Allikas: Encuesta de Población Activa (EPA)[11]

19. Hispaania ametiasutused väidavad, et koondamised Valencia piirkonna tekstiilitööstuses halvendavad veelgi tööhõive olukorda, kuna piirkond, ning eriti NUTS 3 tasandi piirkond Alicante sõltub suuresti sellest sektorist. Alicante tootva tööstuse töötajatest töötab tekstiilitööstuses 8,24%.

20. 2010. aasta märtsis[12] esitas Hispaania taotluse EGFilt rahalise toetuse saamiseks töötajatele, kes koondati Valencia piirkonna tekstiilisektoris. Praegune taotlus hõlmab samas sektoris ja samal territooriumil toimunud uusi koondamisi. Lisaks on Hispaania esitanud taotlused EGFi rahalise toetuse saamiseks Valencia piirkonna koondamistega seoses, mis toimusid muudes sektorites kui NACE Revision 2 osa 13 (tekstiilitootmine): 2009. aasta septembris esitati taotlus[13] seoses keraamikasektoriga, 2010. aasta märtsis[14] seoses kivitöötlemisega, 2011. aasta juulis[15] ja detsembris[16] seoses vastavalt ehitussektori ja jalatsitootmisega ning 2013. aastal[17] seoses ehitusmaterjalidega.

Rahastatav individuaalsete teenuste kooskõlastatud pakett ja selle hinnanguline kulude jaotus, sealhulgas selle täiendavus struktuurifondidest rahastatavate meetmetega

21. Kõik allpool loetletud meetmed üheskoos moodustavad individuaalsete teenuste kooskõlastatud paketi, mille eesmärk on koondatud töötajate tagasitoomine tööturule.

– Tutvustav kohtumine ja teabetunnid: see on esimene meede, mida kõigile koondatud töötajatele pakutakse ning see hõlmab järgmist: 1) üldised teabetunnid ja individuaalsed teabetunnid oskuste ja koolitusvajaduste kohta, olemasolevate nõustamis- ja koolitusprogrammide kohta ning hüvitiste ja stiimulite kohta; 2) registreerimisprotsess.

– Profiilide koostamine, kutsenõustamine ja muu nõustamine: see hõlmab osalevate töötajate kutsesobivuse määramist ja tööturule tagasituleku plaani koostamist, samuti nõustamist ja järelmeetmeid isikliku toetuse puhul kogu rakendusperioodi jooksul.

– Koolitus: koolitusmeede hõlmab mitmesuguseid kursuseid: 1) Valdkonnaüleste oskuste koolitus. Pakutav koolitus hõlmab väljaõpet tööotsimismeetodite kohta, koolitust isiklike oskuste valdkonnas (nt emotsionaalne intelligents, toimetulek muutustega jne), info- ja kommunikatsioonitehnoloogia (IKT) valdkonnas ja võõrkeelte õpetamist. 2) Kutseõpe. Kutseõpe keskendub sektoritele, kus on töövõimalusi või kus need tekivad, nagu abiõendus geriaatrias või töökohad, kus nõutakse kutseoskustunnistust (nt toidu käitlemine, samuti reisijatevedu,[18] eraisikute turvateenused, pestitsiidide käitlemine jne. 3) Väljaõpe töökohal. Kutseõppe koolitus on ette nähtud kutsekvalifikatsiooni saamiseks, mis vastab kohalike ettevõtete tööhõivevajadustele. Koolitusmeetme eripära on see, et teoreetilist koolitust täiendatakse väljaõppega töökohal. 4) Ettevõtlusega alustamise koolitus. Spetsiaalseid koolitusmeetmeid pakutakse töötajatele, kes soovivad luua oma ettevõtte. Hinnanguliselt osaleb selles koolitusmeetmes 200 töötajat.

– Toetused ettevõtluse alustamiseks: meede on ette nähtud neile koondatud töötajatele, kes kavatsevad rajada oma ettevõtte. Toetust antakse kahes etapis: 1) Projektide ja algatustega seotud nõustamine. Meetme eesmärk on kavandada, esitada ja juhendada elujõulisi ettevõtlusprojekte. Juhendajad püüavad leida ärivõimalusi füüsilisest isikust ettevõtjate jaoks nii töötaja elukohas kui ka selle ümbruses ning tutvustavad neid võimalusi osalejatele. 2) Ettevõtte rajamise alane nõustamine. Meede hõlmab individuaalset juhendamist kogu äri alustamise protsessi vältel (äriidee väljatöötamine, teostatavusanalüüs, abi äriplaani koostamisel) ning toetust maksualaste, õiguslike- ja haldusnõuete täitmiseks. Hinnanguliselt osaleb esimeses etapis 70 töötajat ja teises etapis 40 töötajat.

– Aktiivse tööotsimise toetamine: meede hõlmab aktiivset tööotsimist, sealhulgas kohalike ja piirkondlike töövõimaluste otsimist ning töökohtade ja tööotsijate kokkuviimist. Luuakse veebisait, mis pakub töötajatele veebipõhiseid vahendeid individuaalseks tööotsinguks. Valimisprotsessi jooksul nõustavad töötajaid juhendajad. Järgnevad individuaalõppetunnid, et aidata tööturule naasnud töötajatel uute töökohtadega kohaneda.

– Stiimulid: stiimuleid on nelja liiki: 1) Tööotsingu stiimul. Töötajatele eraldatakse kindla summana 300 eurot, kui nad läbivad oma individuaalsete meetmete paketi täielikult. 2) Toetus transpordikulude katteks ja toetus ülalpeetavate isikute hooldajatele. Et piirkonnas asulate vahel puuduvad sobivad ühistranspordivõimalused, peavad osalejad kodust meetmete toimumiskohta jõudmiseks kasutama isiklikku sõidukit. EGFi vahenditest rahastatavas meetmes osalevad töötajad saavad 10 eurot päevas transpordikulude katteks. Töötajatele, kelle peres on ülalpeetavaid isikuid (lapsed, vanurid, puudega inimesed), makstakse 15 eurot päevas nende isikute hooldamisega seotud kulude korvamiseks. Toetuse eesmärk on katta täiendavad hoolduskulud, et töötajad saaksid koolituses või muudes meetmetes osaleda. Eeldatakse, et 90 osalejat hakkavad saama neid kahte stiimulit. 3) Töökohavahetuse stiimulid. Töötajatele, kes naasevad tööjõuturule töötajate või füüsilisest isikust ettevõtjatena, makstakse kuni kahe kuu jooksul palgatoetust 350 eurot kuus. Osaajaga töötajad saavad palgatoetust proportsionaalselt töötatud ajaga. Toetus on selleks, et innustada töötajaid kiiresti tööturule naasma. Eeldatakse, et 130 osalejat saavad seda stiimulit. 4) Ettevõtte loomise toetus. Töötajad, kes loovad oma ettevõtte, saavad kuni 3000 euro suuruse toetuse tegevuse alustamisega seotud kulude korvamiseks. Eeldatakse, et 20 osalejat saavad seda stiimulit.

22. Fondi toetuse rakendamisega seotud kulud, mis on taotluse hulka arvatud kooskõlas määruse (EÜ) nr 1927/2006 artikliga 3, koosnevad kuludest, mis on ette nähtud haldus- ja kontrollimeetmeteks ning teavitamiseks ja reklaamiks.

23. Individuaalsed teenused, mida Hispaania ametiasutused kirjeldavad, on aktiivsed tööturumeetmed, mis on määruse (EÜ) nr 1927/2006 artikli 3 kohaselt toetuskõlblikud. Hispaania ametiasutuste hinnangul on kogukulu 1 680 000 eurot, millest individuaalsete teenustega seotud kulud on 1 600 000 eurot ning EGFi toetuse rakendamisega seotud kulud on 80 000 eurot (4,76 % kogusummast). Fondilt taotletav kogusumma on 840 000 eurot (50 % kogukuludest).

Meetmed || Sihtrühma töötajate hinnanguline arv || Hinnangulised kulud sihtrühma töötaja kohta (eurodes) (*) || Kulud kokku (EGF ja riiklik kaasfinantseerimine) (eurodes) (**)

Individuaalsed teenused (määruse (EÜ) nr 1927/2006 artikli 3 esimene lõik)

Tutvustav kohtumine ja teabetunnid (Acogida) || 300 || 200 || 60 000

Profiilide koostamine, kutsenõustamine ja muu nõustamine (Orientación) || 300 || 750 || 225 000

Koolitus (Formación) || 200 || 3 370 || 674 000

Toetused ettevõtluse alustamiseks (Servicios de emprendedurismo) || 70 || 1857 || 80 000

Aktiivse tööotsimise toetamine (Servicios de inserción) || 300 || 780 || 234 000

Stiimulid (Incentivos) || 300 || 923 || 277 000

Individuaalsed teenused kokku || || 1 600 000

Fondi toetuse rakendamisega seotud kulud (määruse (EÜ) nr 1927/2006 artikli 3 kolmas lõik)

Juhtimine || || 70 000

Teave ja selle avaldamine || || 5000

Kontrollitegevus || || 5000

Fondi toetuse rakendamisega seotud kulud kokku || || 80 000

Hinnangulised kulud kokku || || 1 680 000

Fondi toetus (50 % kogukuludest) || || 840 000

(*) Kümnendkohtade vältimiseks on hinnangulised kulud ühe töötaja kohta ümardatud. Ümardamine ei mõjuta siiski iga meetme kogumaksumust, mis jääb selliseks, nagu ta on Hispaania poolt esitatud taotluses.

(**) Ümardamise tõttu ei ole kogusummad päris täpsed.

24. Hispaania kinnitab, et eespool kirjeldatud meetmed täiendavad struktuurifondidest rahastatud meetmeid ning et topeltrahastamine on välistatud.

25. 2007.–2013. aastal on ESFi rakenduskavade peamine eesmärk Valencia piirkonnas edendada töötajate elukestvat õpet ja vähendada enneaegset koolist väljalangemist, keskendutakse eelkõige inimestele, kes on haavatavamad või kelle puhul esineb sotsiaalse tõrjutuse oht, seega peamiselt noortele töötajatele, üle 45aastastele, naistele ja puuetega inimestele. EGFi meetmed on seevastu suunatud töötajatele, kes töötasid varem tekstiilisektoris, ning nende meetmete puhul ei kohaldata ealisi, hariduslikke ega muid piiranguid.

26. ESFi ja Globaliseerumisega Kohanemise Euroopa Fondi sarnaste eesmärkidega ja asjaomastele töötajatele suunatud meetmete pidev järelevalve võimaldab vältida kõnealuste fondide meetmete kattumist.

Kuupäev(ad), millal on alustatud või millal kavatsetakse alustada individuaalsete teenuste pakkumist asjaomastele töötajatele

27. Hispaania alustas asjaomastele töötajatele individuaalsete teenuste osutamist 1. jaanuaril 2014. Nimetatud teenused on osa individuaalsete teenuste kooskõlastatud paketist, mille kohta on fondile esitatud kaasrahastamistaotlus. Seega kujutab kõnealune kuupäev endast fondist saadava toetuse puhul toetuskõlblikkusperioodi algust.

Menetlused tööturu osapooltega konsulteerimiseks

28. Esitatud taotlust arutati mitmel kohtumisel punktis 18 nimetatud tööturu osapooltega. 19. aprillil, 8. ja 29. juulil, 26. augustil ja 16. septembril 2013 peetud kohtumistel arutati tööturu osapooltega selliseid küsimusi, nagu integreeritud meetmepaketi sisu, rollide määramine ja ülesannete jaotamine ning tegevuse ajakava koostamine. 8. juuli kohtumisel andsid tööturu osapooled nõusoleku kaasrahastada 10% eespool kirjeldatud meetme riigipoolsetest kaasrahastatavatest kuludest.

29. Hispaania ametiasutused on kinnitanud, et riiklikes ja ELi õigusaktides sätestatud nõuded kollektiivse koondamise kohta on täidetud.

Teave meetmete kohta, mis on siseriikliku õiguse või kollektiivlepingute kohaselt kohustuslikud

30. Seoses määruse (EÜ) nr 1927/2006 artiklis 6 sätestatud kriteeriumidega on Hispaania ametiasutused oma taotluses:

· kinnitanud, et fondist saadav rahaline toetus ei asenda meetmeid, mis on riiklike õigusaktide või kollektiivkokkulepete kohaselt äriühingute vastutusalas;

· tõendanud, et kavandatud meetmed on ette nähtud töötajate toetamiseks ja neid ei kasutata ettevõtete või sektorite ümberstruktureerimiseks;

· kinnitanud, et eespool nimetatud toetuskõlblikele meetmetele ei anta toetust ELi muudest rahastamisvahenditest.

Haldus- ja kontrollisüsteemid

31. Hispaania on teatanud komisjonile, et rahalist toetust haldavad ja kontrollivad samad asutused, mis haldavad ja kontrollivad ESFi vahendeid. Korraldusasutuse vahendusasutus on Valencia autonoomse piirkonna rahandus- ja riigiministeeriumi Euroopa projektide ja fondide peadirektoraat[19].

Rahastamine

32. Hispaania taotluse põhjal on kavas fondist rahastada kooskõlastatud individuaalsete teenuste paketti (sealhulgas EGFi toetuse rakendamise kulud) 840 000 euro ulatuses, mis moodustab 50 % kogukuludest. Komisjoni kavandatav assigneering fondist põhineb Hispaania esitatud teabel.

33. Arvestades määruse (EÜ) nr 1927/2006 artikli 10 lõike 1 alusel fondist eraldatava toetuse maksimumsummat ja assigneeringute ümberpaigutamise võimalusi, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a.

34. Kavandatava rahalise toetuse puhul jääb enam kui 25 % fondi aastasest maksimumsummast kasutamiseks aasta viimasel neljal kuul kooskõlas määruse (EÜ) nr 1927/2006 artikli 12 lõikega 6.

35. Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse, mille eesmärk on saada mõlemalt eelarvepädevalt institutsioonilt nõusolek fondi kasutamise ja vajaliku summa kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes asjakohasel poliitilisel tasandil esimesena kokkuleppe, teavitama oma kavatsustest teist eelarvepädevat institutsiooni ja komisjoni. Kui üks eelarvepädev institutsioon on eriarvamusel, kutsutakse kokku ametlik kolmepoolne kohtumine.

36. Samuti esitab komisjon ümberpaigutamise taotluse, et kirjendada 2014. aasta eelarvesse konkreetsed kulukohustuste assigneeringud, nagu on nõutud 17. mai 2006. aasta institutsioonidevahelise kokkuleppe punktis 28.

Makseeraldiste allikad

37. Fondi eelarvereale 2014. aasta eelarvest eraldatavat summat kasutatakse käesoleva taotluse jaoks vajamineva 840 000 euro suuruse summa katmiseks.

Ettepanek:

EUROOPA PARLAMENDI JA NÕUKOGU OTSUS

Globaliseerumisega Kohanemise Euroopa Fondi kasutuselevõtmise kohta kooskõlas Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) punktiga 28 (taotlus EGF/2013/008 ES/Comunidad Valenciana Textiles, Hispaania)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut,

võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[20] eriti selle punkti 28,

võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[21] eriti selle artikli 12 lõiget 3,

võttes arvesse Euroopa Komisjoni ettepanekut[22]

ning arvestades järgmist:

1) Globaliseerumisega Kohanemise Euroopa Fond (edaspidi „fond”) on loodud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.

2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.

3) Hispaania esitas 8. oktoobril 2013 taotluse, et saada fondist rahalist toetust seoses koondamistega NACE Revision 2 osa 13 (tekstiilitootmine) alla kuuluvas 198 ettevõttes, mis tegutsevad NUTS II tasandi piirkonnas Valencias (ES52), ning saatis täiendavat teavet taotluse kohta kuni 5. novembrini 2013. Taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10. Seetõttu teeb komisjon ettepaneku 840 000 euro eraldamiseks.

4) Seetõttu tuleks Hispaania taotluse rahuldamiseks fondi vahendid kasutusele võtta,

ON VASTU VÕTNUD KÄESOLEVA OTSUSE:

Artikkel 1

Euroopa Liidu 2014. aasta üldeelarvest võetakse Globaliseerumisega Kohanemise Euroopa Fondi raames kasutusele 840 000 eurot kulukohustuste ja maksete assigneeringutena.

Artikkel 2

Käesolev otsus avaldatakse Euroopa Liidu Teatajas.

Brüssel,

Euroopa Parlamendi nimel Nõukogu nimel

president eesistuja

[1] ELT C 139, 14.6.2006, lk 1.

[2] ELT L 406, 30.12.2006, lk 1.

[3] Euroopa Parlamendi ja nõukogu määrus (EÜ) nr 1893/2006, 20. detsember 2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1).

[4] Kooskõlas määruse (EÜ) nr 1927/2006 artikli 3 kolmanda lõiguga.

[5] Tekstiil- ja rõivatoodete leping koos kõigi sinna alla kuuluvate piirangutega lõppes 1. jaanuaril 2005. Lepingu rakendamise kümneaastase üleminekuperioodi lõppemine tähendab, et tekstiil- ja rõivatoodete suhtes ei kehti enam väljaspool üldiseid WTO/GATT eeskirju erirežiimi kvoodid, vaid nende suhtes kehtivad üldeeskirjad ja mitmepoolse kaubandussüsteemi reeglid.

[6] SITC 26 (tekstiilkiud, v.a lambavillast kammlindi kerad ja muu kammitud lambavill ja selle jäägid, millest ei ole valmistatud lõnga ega riiet) ja SITC 65 (tekstiillõng, kangad, valmistooted ja nendega seotud tooted).

[7] WTO International Trade Statistics 2012.

[8] EGF/2007/005 IT Sardegna, KOM(2008) 609; EGF/2007/006 IT Piemonte, KOM(2008) 609; EGF/2007/007 IT Lombardia, KOM(2008) 609; EGF/2008/001 IT Toscana, KOM(2008) 609; EGF/2009/003 LT Alytaus Textile, KOM(2008) 547; EGF/2009/005 ES Cataluña, KOM(2009) 371; EGF/2009/001 PT Norte-Centro, KOM(2009) 371; EGF/2009/004 BE Oost en West Vlaanderen Textiel, KOM(2009) 515; EGF/2009/005 BE Limburg Textiel, KOM(2009) 515, EGF/2010/009 ES Comunidad Valenciana, KOM(2010) 613 ja EGF/2013/008 Comunidad Valenciana (praegune juhtum).

[9] KOM(2003) 649 final: Tekstiili- ja rõivatööstuse tulevik laienenud Euroopa Liidus (WTO sekretariaadi dokument nr 5): Maailma tekstiili- ja rõivatööstus pärast tekstiil- ja rõivatoodete lepingu lõppemist (2004).

[10] Comunidad Valenciana tekstiiliettevõtjate ühendus.

[11] EPA (tööjõuuuring) http://www.datosmacro.com/paro-epa/ccaa/valencia?sector=Tasa-de-paro&sc=EPA-.

[12] EGF/2010/009 ES Comunidad Valenciana, KOM(2010) 613.

[13] EGF/2009/014 ES Comunidad Valenciana keraamikasektor. KOM(2010)216.

[14] EGF/2010/005 ES Comunidad Valenciana kivilõikamise, -vormimise ja -viimistluse sektor. KOM(2010)617.

[15] EGF/2011/006 ES Comunidad Valenciana ehitussektor. COM(2012)053.

[16] EGF/2011/020 ES Comunidad Valenciana jalatsitootmine. COM(2012)204.

[17] EGF/2013/004 ES Comunidad Valenciana ehitusmaterjalide tootmine. COM (2013) 635.

[18] Reisijateveo kutseoskustunnistus (CPC) on tunnistus, mis kinnitab, et teatavad kutselised autojuhid on läbinud kursused ja katsed, mida nõutakse direktiivis 2003/59/EÜ.

[19] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana.

[20] ELT C 139, 14.6.2006, lk 1.

[21] ELT L 406, 30.12.2006, lk 1.

[22] ELT C […], […], lk […].